Fall-put eo an traoù evit Bruno Peyron, skipper ar maksi-katamaran « Orange ». Evit gwir ez eus frailhoù er voull ditan, zo bet savet gwern ar vag warni. Fall a-walc’h e vefe an traoù evit skipailh « Orange » ma torrfe ar voul-se. Daoust da se en deus divizet Bruno Peyron kenderc’hel gant e hent. Er mare-mañ emañ o vont war-du ar Geheder. Avelioù enep zo ha rust a-walc’h eo ar mor. Klask a ra ar skipailh bezañ trec’h war rekord tro ar bed e-bourzh bigi-dre-lien. Ouzhpenn pevar devezh lañs o deus war ar rekord kent dalc’het gant Olivier Kersaozon abaoe 1997. Hennezh en doa kaset e daol-kaer da benn dindan 71 devezh, 14 eur, 22 vunut hag 8 eilenn.